《冯载赓招集滴翠山房同胡南征陈命美 其一》
明代·李之世

才出青门即近郊，山堂幕苈隐林坳。欲开莲社依僧院，为卜松邻借鹤巢。

空翠和岚当槛滴，午钟飘梵隔云敲。异花奇草看难遍，阵阵馀香入酒肴。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。